

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MAJUR

JEDINSTVENI UPRAVNI ODJEL

KLASA: 112-01/22-01/04

URBROJ: 2176-14-04-22-2

Majur, 27. prosinca 2022. godine

Na temelju članka 19. stavak 1., a u svezi s člankom 28. Zakona o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 4/18 i 112/19), članka 22. Uredbe o klasifikaciji radnih mjesta u lokalnoj i područnoj (regionalnoj) samoupravi (»Narodne novine«, broj 74/10 i 125/14), pročelnica Jedinstvenog upravnog odjela raspisuje

**OGLAS**

za prijam u službu na radno mjesto **višeg referenta za provedbu EU projekta „ZAŽELI I ONE SU TU“-voditelj projekta** u Jedinstveni upravni odjel Općine Majur – 1 izvršitelj/ica na određeno vrijeme do 28.8.2023. godine, odnosno do kraja provedbe projekta, uz obvezni probni rad od dva mjeseca.

Na ovaj Oglas za prijam u službu višeg referenta za provedbu EU projekta “ZAŽELI I ONE SU TU” (dalje u tekstu: Oglas) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

Posebni uvjeti:

- sveučilišni prvostupnik ili stručni prvostupnik ekonomske, upravne, pedagoške, zdravstvene struke;

 - najmanje 1 (jedna) godina radnog iskustva na odgovarajućim poslovima;

- poznavanje rada na računalu;

- vozačka dozvola B kategorije.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima kao i radno iskustvo ostvareno obavljanjem poslova u međunarodnim organizacijama.

Osim navedenih posebnih uvjeta, osobe koje se prijavljuju na Oglas moraju ispunjavati i opće uvjete za prijam u službu utvrđene člankom 12. stavak 1. Zakona o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 4/18 i 112/19).

Opći uvjeti za prijam u službu su:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima.

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (»Narodne novine«, broj 86/08, 61/11, 4/18 i 112/19).

Državni službenik primljen u državnu službu na određeno vrijeme u trajanju od godinu dana ili kraćem trajanju može polagati državni ispit po obavljenom probnom radu.

Kandidati su dužni priložiti sljedeće isprave:

1. vlastoručno potpisanu prijavu na Oglas;

2. životopis;

3. dokaz o stručnoj spremi (preslika svjedodžbe/diplome);

4. dokaz hrvatskog državljanstva (preslika osobne iskaznice, putovnice ili domovnice);

5. izvornik uvjerenja nadležnog suda da se protiv kandidata ne vodi kazneni postupak (ne starije od 6 mjeseci);

6. vlastoručno potpisanu izjavu koju ne treba ovjeravati, danu pod materijalnom i kaznenom odgovornošću, da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izvornik);

7. dokaz o radnom stažu (elektronički zapis ili potvrda o radnom stažu koju daje Hrvatski zavod za mirovinsko evidentiranom u matičnoj evidenciji - izvornik);

8. dokaz o radnom iskustvu ostvarenom na odgovarajućim poslovima (koji sadrži vrstu poslova koju je prijavitelj obavljao, vrstu stručne spreme za obavljanje tih poslova i razdoblje u kojem je obavljao te poslove (preslika ugovora, rješenja, potvrde poslodavca i sl.);

9. dokaz o poznavanju rada na računalu (preslika uvjerenja, potvrde, svjedodžbe/indeksa);

10. vozačka dozvola B kategorije (preslika);

Urednom prijavom smatra se prijava koja sadrži sve podatke i priloge navedene u Oglasu.

Osoba koja ne podnese pravovremenu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas.

Pripadnici nacionalnih manjina imaju pravo pozvati se na prednost pri zapošljavanju na temeljem Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Kandidati imaju pravo pozvati se na prednost pri zapošljavanju sukladno odredbama Zakona o pravima hrvatskih branitelja iz Domovinskog rata i članova njihovih obitelji, odredbama Zakona o profesionalnoj rehabilitaciji i zapošljavanju osoba s invaliditetom te odredbama Zakona o zaštiti civilnih i vojnih invalida rata, obvezni su priložiti isprave koje dokazuju njihov status te druge dokaze sukladno posebnim propisima.

Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima.

Nepotpune i nepravovremene prijave neće se razmatrati.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz Oglasa.

Za kandidate koji ispunjavaju formalne uvjete provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi provjeri znanja i sposobnosti, smatrat će se da je povukao prijavu na Oglas.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja provjere te pravni izvori za pripremanje kandidata objavit će se na web-stranici Općine Majur (www.opcina-majur.hr) te na oglasnoj ploči Općine Majur, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Rok za podnošenje prijava je **8 dana** od dana objave Oglasa na stranicama Hrvatskog zavoda za zapošljavanje (zaključno sa 5.1.2023. godine) na adresu: Općina Majur, Kolodvorska 5, Majur, 44 430 Hrvatska Kostajnica, s naznakom: **»Oglas za prijam višeg referenta za provedbu EU projekta „ZAŽELI I ONE SU TU“- ne otvarati«.**

Kandidati će biti obaviješteni o rezultatima Oglasa u roku od 60 dana od isteka roka za podnošenje prijava.

Nakon raspisanog Oglasa ne mora se izvršiti izbor i u tom slučaju donosi se odluka o poništenju koja se dostavlja svim kandidatima prijavljenim na Oglas. Protiv odluke o poništenju nije dopušteno podnošenje pravnih lijekova.

Pročelnica

Sanja Pranjić bacc.oec.